“กลุ่มทรู” ดึง “General Assembly” เปิดตัว “ทรู ดิจิทัล อคาเดมี”
"กลุ่มทรู" ดึง "General Assembly" เปิดตัว "ทรู ดิจิทัล อคาเดมี"
22 ก.ค. 2562

กลุ่มทรู รุกเสริมศักยภาพบุคลากร พร้อมรับการเปลี่ยนผ่านเข้าสู่ยุคดิจิทัลเต็มรูปแบบ ย้ำภาพผู้นำบริการสื่อสารและดิจิทัลครบวงจร โดย นายศุภชัย เจียรวนนท์ ประธานกรรมการ บริษัท ทรู คอร์ปอเรชั่น จำกัด (มหาชน) หรือ TRUE นำทัพผู้บริหารระดับสูงเข้าอบรมหลักสูตรพิเศษ “Data for Leaders” ซึ่งจัดขึ้นด้วยความร่วมมือระหว่าง ทรู ดิจิทัล อคาเดมี (True Digital Academy) และ General Assembly ซึ่งเป็นผู้นำด้านการศึกษา และ Career Transformation ระดับโลก
โดยบินตรงจากสหรัฐอเมริกามาอัปสกิลความรู้ด้านดิจิทัลในเรื่องการจัดการข้อมูลที่มีมหาศาลในโลกยุคดิจิทัลอย่างมีประสิทธิภาพ การเลือกใช้งานข้อมูลให้ตรงตามความต้องการของธุรกิจ เพื่อนำข้อมูลมาใช้ประกอบการตัดสินใจได้อย่างแม่นยำมากยิ่งขึ้น เพิ่มศักยภาพในการสร้างสรรค์บริการล้ำสมัย ด้วยความเข้าใจ และ เข้าถึง ผู้บริโภคยุค 4.0 ได้อย่างแท้จริง